google/wiki40b huggingface dataset:
Messanges (Côte-d’Or)

Poloha

Obec má rozlohu 3,05 km². Najvyšší bod je položený 487 m n. m. a najnižší bod 282 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Formiskos

Formiskos (starogr. φορμίσκος – formiskos) je typ starogréckej keramiky.
Formiskos (mn. č. formiskoi), uzavretá keramická nádoba zväčša v tvare hrušky alebo vrecúška (rôznej veľkosti a dekorácie) s malým otvorom na užšom krku (zrejme pre šnúrku na nosenie) a na jeho konci, slúžil možno ako rituálna nádobka na kropenie vodou alebo olejom (podľa väčšiny vedcov nemohla byť naplnená kvapalinou), alebo rituálna hrkálka pri pohrebných či náboženských obradoch. 
Vedci na otázku o ich úlohe a pôvode ešte nemajú jednoznačnú odpoveď. Snažia sa ale na ňu odpovedať prostredníctvom výskumu archeologických, ikonografických a literárnych zdrojov. Staroveké písomné pramene rozprávajú o kockových hrách zvaných astragalismos. Samotné kocky tejto hry sa nazývali astragaly (starogr. αστράγαλοι – astragaloi), čo znamená „kĺby z kostí“ (zvieracie kostičky). Tieto kocky boli uložené vo vrecúšku z kože alebo látky zvanom formiskos. Je zjavné, že sa tvar i názov týchto vrecúšok premietol aj na keramické „formiskoi“ (dôkazom toho je 6 keramických formiskoi, z ktorých 2 zobrazujú aj astragaly).
Ich výskyt je veľmi zriedkavý, o čom svedčí aj malý počet zachovaných exemplárov (asi 90 kusov, vrátane niekoľkých kovových, ktoré možno opísať ako formiskoi, t. j. tohto tvaru). Niekoľko z nich malo zrejme súvis s pohrebnou sférou, čo dokazujú aj ich dekoratívne zobrazenia. Napr. atický čiernofigúrový formiskos (cca 550 – 530 pred Kr.) objavený v roku 1879 zobrazuje zosnulého na posteli obklopeného príbuznými, ktorí spievajú pohrebné piesne (formikos na pohreboch možno slúžil ako hudobný nástroj alebo sa ním vyháňali zlí duchovia).
Aj keď nemáme žiadne staroveké svedectvo o existencii podobného gréckeho hudobného nástroja alebo hrkálky, ich tvar je celkom podobný zobrazeniam hrkálok na kamenných pohrebných stélach alebo vyobrazeniach (malých) hrkálok na keramických vázach, ktoré zvyčajne držia deti a menej často dospelí. S výnimkou niekoľkých starších podobných formiskoi z Itálie a niektorých nálezov zo 4. stor. pred Kr. a z helenistickej doby, väčšinu z nich datujú do 6. a 5. stor. pred Kr. (v severnom Grécku sa nenašli žiadne).
Byt

Byt je súbor miestností (alebo len jedna miestnosť) s príslušenstvom, ktorý je určený na (trvalé) bývanie a tvorí celok; v užšom zmysle musí mať aj vlastné uzavretie. Podobný, ale podľa niektorých definícií odlišný, je pojem bytová jednotka. Podrobnosti definícií pozri nižšie.
Dvetisíc slov

Dvetisíc slov (úplný český názov: Dva tisíce slov, které patří dělníkům, zemědělcům, úředníkům, umělcům a všem) bol jedným z dvoch najvýznamnejších dokumentov Pražskej jari. Kým Akčný program KSČ bol výzvou k reforme komunistickej strany, Dvetisíc slov obsahovali podnety, ktoré išli mimo rámec Akčného programu. Vedenie KSČ ich odmietlo a neskôr, v období takzvanej politickej normalizácie dokument Dvetisíc slov označila za kontrarevolučný.
Dokument vznikol na podnet pracovníkov Československej akadémie vied. Išlo o aktivizáciu česko-slovenskej verejnosti proti zjavnému tlaku sovietskeho vedenia proti reformným zmenám v štáte. Ako manifest ho spísal spisovateľ Ludvík Vaculík. Text vyšiel 27. júna 1968 v Literárních listech a denníkoch Práce, Mladá fronta a Zemědělské noviny. Manifest podpísali stovky osobností verejného života a viac než sto tisíc občanov.
V 70. rokoch, v dobe normalizácie, boli mnohí za prejav súhlasu s týmto manifestom perzekvovaní.
Černý důl (prírodná pamiatka, okres Česká Lípa)

Opis

V južnej časti okresu Česká Lípa pri ceste II/259 medzi Dubou a Mšenom je zalesnené územie s mnohými pieskovcovitými útvarmi. Cesta vedie od Dubej na JV cez dedinu Tubož do Konrádova. Na východ od tejto cesty, medzi skupinou kopcov leží Soví důl, na ktorého východnú stranu nadväzuje Černý důl, priamo pod Zámeckým vrchom (432 m n. m.). Od hradu do Černého dolu zostupuje závorou uzavretá cestička. Vody z Černého dolu stekajú na sever k neďalekému potoku Pšovka.
Prírodnou pamiatkou bola vyhlásená mokraďová ostricová lúka v časti Černého dolu s početným výskytom chránených rastlín. Rastú tu napr. vstavačovec májový, hadivka obyčajná, vachta trojlistá, páperník úzkolistý a bradáčik vajcovitý. Na lúke boli objavení oi. veľký pavúk lovčík vodný, salamandra škvrnitá, skokan hnedý.

Vyhlásenie pamiatky

Prírodná pamiatka bola vyhlásená 1. augusta 2000 na rozlohe 1,71 ha, v nadmorskej výške 305 až 320 m. Lokalita je v starostlivosti správy CHKO Kokořínsko, odborné pracovisko AOPK (Agentúra ochrany prírody a krajiny ČR) 
Približne 2 km na sever sa nachádza prírodná pamiatka Prameny Pšovky, ktorá je súčasťou lokality Mokrade Liběchovky a Pšovky, zapísanej na zoznam svetovo dôležitých mokradí Ramsarského dohovoru.

Prístup

Cez Černý důl vedie cyklotrasa 003 z Tubože na neďaleký hrad Houska. Cez Housku vedie modro značený turistický chodník, ktorý však chráneným územím neprechádza. Tubož je od lúky vzdialená 1 km. Vlak v okolí nikde nejazdí.
Teulat

Polohopis

Teulat má rozlohu 10,07 km². Najvyšší bod je položený 245 m n. m. a najnižší bod 156 m n. m.

Obyvateľstvo

Teulat má 468 obyvateľov (2009).
Graf vývoja obyvateľstva:
Zdroje: INSEE
UNStudio

UNStudio je medzinárodná architektonická kancelária s rozsiahlymi skúsenosťami z oblasti urbanizmu, navrhovania verejných, súkromných a úžitkových budov.

Zakladateľ

Ben van Berkel sa narodil v roku 1957 v Utrechte. Študoval na Rietveld Academie v Amsterdame a v Architectural Association (AA) v Londýne. V roku 1987 získal diplom AA s vyznamenaním. Po tom, čo v roku 1988 krátko pracoval v kancelárii Santiaga Calatravu, si spoločne s Caroline Bos založil v Amsterdame vlastnú prax. V roku 1998 otvorili UNStudio – pobočku, ktorá je sieťou špecialistov v oblasti architektúry a mestského rozvoja infraštruktúry.
Šustekova ulica

Základné informácie

Vznikla v roku 1977 pri výstavbe panelákového sídliska pod názvom Synekova ulica. Bola pomenovaná podľa Otta Syneka (1900 – 1941), českého komunistického politika popraveného nacistami. Od 1. apríla 1991 má názov podľa Daniela Šusteka (1847 – 1927), spoluzakladateľa Matice slovenskej v USA.
Na Šustekovej 2 sa nachádza poliklinika.

Doprava

Autobusová zastávka Šustekova je obsluhovaná linkami 68, 84, 88, 99, N80, N99. Poliklinika sa nachádza bližšie ku zastávke Bosákova, je obsluhovaná linkami 96, 196 (oboma smermi), 84, 99, N80, N99 (len smerom na Mlynarovičovu).
Westhoffen

Poloha

Obec má rozlohu 20,65 km². Najvyšší bod je položený 531 m n. m. a najnižší bod 184 m n. m.

Obyvateľstvo

Počet obyvateľov obce je 1 620 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Méligny-le-Petit

Poloha

Obec má rozlohu 8,39 km². Najvyšší bod je položený 397 m n. m. a najnižší bod 276 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žermanická přehrada

Vodný režim

Nedostatočná vodnosť vlastnej Lučiny si vyžiadala vybudovanie privádzača Morávka-Žermanice z rieky Morávky, ktorý bol dokončený v roku 1959. Systém vodohospodárskych diel v povodí Morávky a Lučiny doplnila neskôr vybudovaná nádrž na Morávke.

Využitie

Účelom vodného diela Žermanice je zásobenie podnikov v ostravskom regióne prevádzkovou vodou, ďalej potom navyšovanie prietokov v toku pod priehradou a výroba elektrickej energie. Slávnostne sprevádzkovaná bola 8. novembra 1958 a spočiatku dodávala vodu ostravskej Novej huti a papierni vo Vratimove. Nádrž a jej okolie je vyhľadávaným rekreačným miestom. Hranicu priehrady tvoria obce Lučina, Dolní Domaslavice, Soběšovice a Žermanice. Pri stavbe priehrady vznikla prírodná pamiatka Žermanický lom.
Rafina

Rafina (gr. Ραφήνα) je prístavné mesto v Grécku, v kraji Atika. Je vzdialená 25 kilometrov od Atén. Žije tu 11 000 obyvateľov.
Lamotte-du-Rhône

Poloha

Obec má rozlohu 11,97 km². Najvyšší bod je položený 57 m n. m. a najnižší bod 38 m n. m.

Obyvateľstvo

Počet obyvateľov obce je 409 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Galleria degli Uffizi

Galleria degli Uffizi je jedna z dvoch galérií obsahujúcich prierez výtvarného umenia v talianskej Florencii (popri galérii Pitti). Je to jedna z najznámejších galérií na svete. Je to najnavštevovanejšia galéria vo Florencii. Leží hneď pri rieke Arno a rad pri vstupe môže zabrať aj niekoľko hodín.
Galleria degli Uffizi zaznamenáva prierezovo výtvarnú tvorbu od antického Ríma po barok. Medzi slávnymi autormi, ktorých diela sú v tejto galérii vystavené, sú Giotto, Beato Angelico, Masaccio, Piero della Francesca, Sandro Botticelli, Leonardo da Vinci, Lucas Cranach, Albrecht Dürer, Michelangelo Buonarroti, Raffaelo Sanzio, Tizian, Paolo Veronese, Peter Paul Rubens, Caravaggio, Rembrandt a iní.
Galéria začína na najvyššom poschodí antickými sochami a renesančnými portrétmi vtedajších súčasníkov. Pre návštevníka môže byť usporiadanie veľmi mätúce, pretože sa na hornom poschodí s antikou ďalej mieša gotické umenie quattrocenta, renesančné umenie talianskych majstrov s tzv. „nemeckou školou“ a pokračuje do nižších poschodí barokovým umením. Zbierka je menšia ako zbierka paláca Pitti, no obsahuje slávne obrazy ako napr. Botticelliho Klaňanie troch kráľov alebo Michelangelovu Svätú rodinu.
Mascon

Mascon (z anglického mass concentration – koncentrácia hmoty) je anomálna oblasť v zemskej kôre spojená s podpovrchovou koncentráciou hmoty. Oblasť, ktorá by tak mala mať nevýrazný alebo dokonca záporný gravitačný signál (napr. impaktný kráter) je naopak miestom so silnou pozitívnou gravitačnou anomáliou. Dôvod vzniku masconu môže byť exogénny (dopad meteoritu) aj endogénny (vzostup napr. magmatického materiálu s vysokou hustotou).

Mesačné mascony

Významným javom sú mascony na Mesiaci, kde sa nachádzajú vo veľkých impaktných panvách predovšetkým na privrátenej strane (Mare Imbrium, Mare Serenitatis, Mare Crisium, Mare Humorum, Mare Nectaris a ďalšie menšie) – ich vznik sa vysvetľuje vzostupom plášťového materiálu v centre panvy krátko po impakte. K ich objavu došlo v roku 1968 Paulom Mullerom a  Williamom Sjogrenom v americkej Jet Propulsion Laboratory (NASA) pri analýze odchýlok dráh automatických lunárnych sond. Vďaka tomuto objavu sa neskôr podarilo spresniť navigáciu nad povrchom Mesiaca dostatočne pre nasledujúce pilotované výpravy programu Apollo, ktoré z bezpečnostných dôvodov vyžadovali veľkú presnosť pri pristávaní lunárneho modulu.

Mascony na iných telesách slnečnej sústavy

Aj keď nie sú tak výrazné ako mesačné, mascony sú pozorované aj na Marse. Tam sú spojené s menšími impaktmi (Isidis Planitia, Argyre Planitia), ako aj s komplikovanou štruktúrou severných nížin (napr. Utopia Planitia – zrejme erodovaná obria impaktná panva). Na Venuši žiadne mascony pozorované neboli (zrejme vďaka hustej atmosfére brániacej prienikom meteoritov) a pre Merkúr nemáme zatiaľ dostatok dát – z analýzy topografie sa ale zdá, že minimálne niektoré veľké impaktné panvy nevykazujú deformácie spojené s tvorbou masconov. Zaujímavý je aj fakt, že najväčšie impaktné štruktúry v slnečnej sústave (mesačná panva Južný pól-Aitken a marsovská panva Hellas) neobsahujú mascony; ich vznik teda nemožno jednoducho spájať s veľkými impaktmi a je dôsledkom zložitejších dejov pri ich vzniku.
Kultivar

Kultivar (lat. cultivar, skr. cv.; iné názvy: odroda, pestovateľská odroda, odroda pestovanej rastliny, varieta, sorta, zriedkavo: plemeno, zriedkavo: forma, kultigén) je najnižšia taxonomická úroveň v systematike kultúrnych rastlín.

Etymológia

Slovo "cultivar" bolo umelo vytvorené (v anglickom texte) okolo roku 1920. Je vytvorené pravdepodobne ako skratka z lat. cultivarietas , čo je buď skrátená podoba anglických slov "cultigen variety" alebo anglických slov "cultivated variety" alebo anglických slov "cultural variety"

Zaradenie v systéme

ICNCP rozlišuje (a dovoľuje) na úrovni pod (pod)druhom len 2 úrovne: Skupina (staršie [ale s trochu odlišnou definíciou]: skupina kultivarov, ešte staršie: konvarieta) a kultivar. Spomínané slovo Skupina sa mimochodom má písať s veľkým S ,  v slovenský textoch sa často nesprávne píše s malým s .
V literatúre sa však vyskytuje oveľa viac úrovní delenia, ktoré by sa dali zoradiť takto: subspecioid - cultiplex (a subcultiplex) - konvarieta [lat. convarietas] - provarietas (a subprovarietas) - cultigrex/conculta/sortotyp/skupina (a pod.) - kultivar [lat. cultivar] (a subkultivar [lat. subcultivar]).
Alternatívne sa vyskytuje delenie linneovského typu (určené dnes inak primárne pre divé rastliny, ale podľa ICN výslovne povolené aj pre pestované rastliny ), t. j.: poddruh [lat. subspecies] - konvarieta [lat. convarietas] - varieta [lat. varietas] (a subvarieta [lat. subvarietas]) - forma/tvar [lat. forma] (a subforma/podtvar [lat. subforma]) (prípadne aj: lusus) -  kultivar [lat. cultivar].
Vallègue

Poloha

Obec má rozlohu 4,18 km². Najvyšší bod je položený 261 m n. m. a najnižší bod 197 m n. m.

Obyvateľstvo

Počet obyvateľov obce je 514 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Léger-de-Balson

Poloha

Obec má rozlohu 38,04 km². Najvyšší bod je položený 71 m n. m. a najnižší bod 27 m n. m.

Obyvateľstvo

Počet obyvateľov obce je 328 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Janák

Životopis

Do roku 1931 študoval na Obchodnej akadémii v Košiciach, v rokoch 1931 – 1933 na Vysokej škole obchodnej v Prahe a v rokoch 1941 – 1944 v Bratislave. V roku 1944 získal titul Ing., v roku 1956 hodnosť docenta, v roku 1964 titul CSc., od roku 1968 vysokoškolský profesor. V rokoch 1937 – 1939 pôsobil ako profesor Obchodnej akadémie v Banskej Bystrici a v Nitre. Neskôr pôsobil ako ekonóm na rôznych miestach Česko-Slovenska. V rokoch 1950 – 1976 prednášal na Vysokej škole ekonomickej v Bratislave. Špecializoval sa na faktory neinvestičného rozvoja priemyslu, znižovaniu vlastných nákladov, rozmiestňovanie priemyslu a i. Bol autor viacerých monografií, spoluautor vysokoškolských učebníc, odborných článkov a štúdií.
Plameniakovité

Plameniakovité (lat. Phoenicopteridae) sú jediná recentná čeľaď z radu plameniakotvaré. Rody z tejto čeľade, pokiaľ vôbec majú slovenské meno, sa po slovensky volajú plameniak.
Sú to pomerne plaché vodné vtáky. Podľa najnovších poznatkov sú dosť prekvapujúco ich najbližšími príbuznými potápky. Potravu získavajú špeciálne tvarovaným zobákom pri brodení v plytkej vode. Obývajú teplejšie oblasti – subtrópy a trópy. Zo šiestich druhov plameniakov štyri majú "novosvetské" a dva "starosvetské" rozšírenie.
Recentných rodov je 3 a recentných druhov 6.
Donzac (Gironde)

Poloha

Obec má rozlohu 4,41 km². Najvyšší bod je položený 121 m n. m. a najnižší bod 35 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ambérac

Poloha

Obec má rozlohu 12,1 km². Najvyšší bod je položený 101 m n. m. a najnižší bod 46 m n. m.

Obyvateľstvo

Počet obyvateľov obce je 317 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TransFúzia

Podpora trans komunity

TransFúzia poskytuje individuálne poradenstvo pre trans ľudí ako aj pre ich blízkych. Od roku 2011 organizuje v spolupráci s Q-Centrom podporné skupiny pre trans* ľudí. V rámci poradenstva a podporných skupín sa stretli so 150 až 200 trans ľudmi. Okrem Bratislavy sa konajú aj vo Zvolene. Od roku 2013 združenie spoluorganizuje Dúhový PRIDE Bratislava. 4. ročník podujatia v tom roku bol venovaný špeciálne ľudským právam trans* kumunity, TransFúzia „chce[la] takto poukázať na najzávažnejšie porušenia práv ľudí, ktorí sa identifikujú, alebo sú v spoločnosti označovaní ako transrodoví alebo rodovo nekonformní“.

Výskum, publikácie a práca s verejnosťou

Súčasťou aktivít je od roku 2012 výskumný projekt Transrodoví ľudia v procese tranzície a zdravotnícka starostlivosť s cieľom získať „prehľad o špecifikách ovplyvňujúcich situáciu trans žien a trans mužov na Slovensku a identifikovať relevantné oblasti a autority, ktoré ovplyvňujú proces tranzície.“ V roku 2015 organizuje tiež výskum o problémoch trans detí. Organizácia ďalej ponúka workshopy a vzdelávanie na trans témy. TransFúzia tiež ponúka publikácie o štandardoch trans-inkluzívneho priestoru v médiách či zdravotníctve a ďalšie publikácie a články.
V máji 2015 TransFúzia spoluzaložila iniciatívu Životné partnerstvo s podtitulom Chceme sa brať. Vážne.
Suchý vrch (vrch v Západných Tatrách)

Polohopis

Nachádza sa v západnej rázsoche Ostrej (1 764 m), ktorá oddeľuje Suchú dolinu na severe a Huňovú dolinu na juhu. Samotná Ostrá je oddelená sedlom Suchá priehyba (1 451 m). Na Suchom vrchu sa rázsocha delí na dve vetvy (kratšiu severozápadnú a dlhšiu juhozápadnú nazývanú Suchý grúň), ktoré klesajú do Suchej doliny. Obe vetvy sú navzájom oddelené Javorovou dolinou. Suchý grúň ďalej oddeľuje Javorovú dolinu od doliny Pod Homôľkou. Suchý vrch je pokrytý vysokým lesom. Keďže tadiaľto nevedú žiadne turistické trasy a celá oblasť je súčasťou národnej prírodnej rezervácie Suchá dolina je vrchol v súčasnosti turisticky neprístupný. V minulosti viedla neznačená turistická cesta zo sedla Predúvratie do sedla Suchá priehyba.
Londigny

Poloha

Obec má rozlohu 9,67 km². Najvyšší bod je položený 160 m n. m. a najnižší bod 108 m n. m.

Obyvateľstvo

Počet obyvateľov obce je 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Allerey

Poloha

Obec má rozlohu 18,99 km². Najvyšší bod je položený 528 m n. m. a najnižší bod 350 m n. m.

Obyvateľstvo

Počet obyvateľov obce je 167 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brassac (Ariège)

Poloha

Obec má rozlohu 24,33 km². Najvyšší bod je položený 1 695 m n. m. a najnižší bod 447 m n. m.

Obyvateľstvo

Počet obyvateľov obce je 640 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Esclavelles

Poloha

Obec má rozlohu 9,76 km². Najvyšší bod je položený 236 m n. m. a najnižší bod 90 m n. m.

Obyvateľstvo

Počet obyvateľov obce je 382 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lamagistère

Poloha

Obec má rozlohu 9,1 km². Najvyšší bod je položený 65 m n. m. a najnižší bod 45 m n. m.

Obyvateľstvo

Počet obyvateľov obce je 1 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ellen Pageová

Život a kariéra

Narodila sa a vyrástla v Halifaxe. Chodila na tri rôzne stredné školy, kým v roku 2005 zmaturovala na Shambhala School v Halifaxe. Svoje divadelné vzdelanie začala v Neptun Theatre School.
Hereckú kariéru odštartovala už v 11 rokoch v televíznom filme Pit Tony. Vďaka tomu dostala niekoľko menších rolí v kanadských filmoch a seriáloch. V šestnástich rokoch dostala rolu v nezávislom filme nakrúcanom v Európe Mouth to Mouth.
Ellen hrala jednu z hlavných úloh vo filme V pasci (2006). Natáčala film Americký zločin, založený na skutočnom príbehu Sylvie Likensovej. Spolu s ňou sa vo filme objavila aj Catherine Keenerová. Premiéru mal v roku 2007 na filmovom festivale Sundance.

Osobný život

V polovici februára 2014 vystúpila na konferencii o zdravom živote LGBT mládeže v Las Vegas a zverejnila tu oficiálne svoju homosexuálnu orientáciu.
3. januára 2018 Ellen Page uzavrela manželstvo s tanečníčkou a choreografkou Emmou Portnerovou.
Sedlo Filipka

Sedlo Filipka (450 m n. m.) sa nachádza na okraji Revúckej vrchoviny. Vedie ním cesta II/587, spájajúca obec Štítnik s údolím Slanej.
Cez sedlo prechádza aj zeleno označená turistická trasa z Kobeliarova na vrch Turecká (953,4 m n. m.).
Medzinárodná rada pre pamiatky a sídla

Medzinárodná rada pre pamiatky a sídla (ang. International Council on Monuments and Sites, odtiaľ skratka ICOMOS) je medzinárodná organizácia, ktorá sa zaoberá ochranou kultúrneho dedičstva po celom svete. Organizácia bola založená v roku 1965, pričom popud pre jej vznik bol daný už Benátskou chartou z roku 1964. ICOMOS sídli v Paríži a ohľadom Svetového dedičstva je hlavným poradným orgánom UNESCO.
Bellevaux (Haute-Savoie)

Poloha

Obec má rozlohu 48,97 km². Najvyšší bod je položený 2 140 m n. m. a najnižší bod 806 m n. m.

Obyvateľstvo

Počet obyvateľov obce je 1 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Port-de-Lanne

Poloha

Obec má rozlohu 12,68 km². Najvyšší bod je položený 63 m n. m. a najnižší bod 0 m n. m.

Obyvateľstvo

Počet obyvateľov obce je 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
USS New Mexico (BB-40)

Stavba

Kýl bol založený v lodeniciach New York Navy Yard v Brooklyne (štát New York) 14. októbra 1915. Na vodu bola spustená 13. apríla 1917 a US Navy si ju prevzala 20. mája 1918.

Pohon a pancierovanie

Pohon zabezpečovalo 9 kotlov Babcock & Wilcox , ktoré poháňali 4 turbíny ktoré následne poháňali elektrické agregáty a tie napájali elektromotory otáčajúc hriadeľmi štyroch lodných skrutiek s výsledným výkonom 27 500 ks, ktoré premieňali na maximálnu rýchlosť lode 21 u.. Pohonom pomocou elektrických agregátov a elektromotorov sa líšila jednotka New Mexico od svojich sesterských lodí Mississippi a Idaho.
Bočný pancierový pás bol hrubý 279 – 203 mm. Paluba bola chránená 152,5 - 76,2 mm pásom. Hlavné delostrelectvo bolo uložené vo vežiach s hrúbkou panciera 457 – 228 mm sekundárne delostrelectvo malo pancierovanie 152 – 76 mm.

Výzbroj

Hlavná výzbroj pozostávala z dvanástich diel kalibru 365 mm (14"/50 cal.) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm (5"/51) uložených v kazematách po 11 na každej strane. V priebehu krátkeho času bolo odstránených 8 diel z najnižších kazemát, pretože sa táto pomocná výzbroj ukázala ako neefektívna (použiteľná len pri pokojnom mori). V tridsiatich rokoch bolo pridaných 8 x 127 mm (5"/25 cal.). Loď niesla dva 533 mm torpédomety.

Služba

Do služby bola zaradená 20. mája 1918, krátko pred koncom I. sv. vojny, takže ešte sa stihla zapojiť do hliadkovania popri východnom pobreží USA. V roku 1920 preplavila z Francúzska do USA prezidenta W. Wilsona. Nato sa ešte v toho istého roka presunula do Pacifiku, kde sa stala súčasťou tichomorskej flotily USA. Nasledujúcich dvadsať rokov pôsobila striedavo v Pacifiku a Karibiku.

Rekonštrukcia a prestavba

V lodeniciach Philadelphia Navy Yard absolvovala modernizáciu od marca 1931, do januára 1933. Boli odstránené elektrické agregáty a elektromotory. Touto zmenou pohonného systému sa zvýšil výkon na 32 500 ks. Zväčšený námer diel (dlhší dostrel). Stožiare trubkovej konštrukcie boli zrušené.

II. svetová vojna

V roku 1941 sa presunula do vôd Atlntiku vzhľadom na silnejúcu činnosť nemeckých ponoriek. Tým sa vyhla pohrome v Pearl Harbore, po ktorom bola okamžite prevelená na Havajské ostrovy, aby nahradila straty spôsobené týmto náletom.

Dohra

Po kapitulácii Japonska sa z Tokijského zálivu vydala na cestu na východné pobrežie USA cez Panamský kanál. 19. júla 1946 bola v Bostone vyradená zo služby a 13. októbra 1947 predaná do šrotu.
Contreuve

Poloha

Obec má rozlohu 11,02 km². Najvyšší bod je položený 183 m n. m. a najnižší bod 102 m n. m.

Obyvateľstvo

Počet obyvateľov obce je 68 obyvateľov (2009).
Graf vývoja obyvateľstva:
Zdroje: INSEE
Saint-Brice (Gironde)

Poloha

Obec má rozlohu 5,76 km². Najvyšší bod je položený 102 m n. m. a najnižší bod 48 m n. m.

Obyvateľstvo

Počet obyvateľov obce je 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ozeville

Poloha

Obec má rozlohu 4,7 km². Najvyšší bod je položený 72 m n. m. a najnižší bod 20 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žleb (Hanušovice)

História

Prvá písomná zmienka o obci pochádza z roku 1325.